Зи IэщIагъэм хуэпэжхэр
КъБКъУ-м и Педагогикэ колледжым фокIадэм и 27-м щагъэлъэпIащ Сабий садым и лэжьакIуэхэм я махуэр.
Педколледжым и уна-фэщI Пащты Тимур я еджа- пIэм и лэжьакIуэхэмрэ студентхэмрэ ехъуэхъуа иужь, сабий садым и гъэсакIуэхэм я пщэ къалэн ин, жэуаплыныгъэшхуэ къызэрыдэхуэр къыхигъэщащ.
— Ди еджапIэм зи лэжьыгъэм фIыуэ хэзыщIыкI IэщIагъэлIхэр щагъэхьэзыр. ГъэсакIуэхэм жэуаплыныгъэшхуэ зэрытхьыр зыщыдгъэгъупщэ хъунукъым. Ахэращ сабийм и зыужьыныгъэм и лъабжьэр зыгъэтIылъыр, гъащIэм хэзышэр, — жиIащ абы.
— Сабийм цIыху нэс къыхэщIыкIыныр къалэн цIыкIукъым, ар зыхузэфIэкIынур шыIэныгъэ зыхэлъ гъэсакIуэ набдзэгубдзаплъэрщ, акъылыфIэрщ. Си фIэщ мэхъу апхуэдэ IэщIагъэлI къызэрыфхэкIынур, — захуигъэзащ ныбжьыщIэхэм Налшык дэт сабий сад №37-м и гъэсакIуэ Аслъэн Любовь.
Педколледжым и «Дошкольное образование» къудамэм и егъэджакIуэхэмрэ студентхэмрэ гъэсакIуэм фIагъыу хэлъым тепсэлъыхьащ. Апхуэдэуи и гугъу ящIащ а IэщIагъэр къыхэзыххэм сабийр фIыуэ ялъагъуу, шыIэныгъэ яхэлъу, губзыгъэу щытын зэрыхуейм.
Махуэшхуэ концертри нэгузыужьу къызэрагъэпэщат. Студентхэм таурыхъхэм щыщ теплъэгъуэхэр ягъэлъэгъуащ. Мы гъэм Сочэ къалэм ХореографиемкIэ щекIуэкIа дунейпсо олимпиадэм и лауреат хъуа «Бгырыс» къэфакIуэ гупым къызэхуэсахэм я гукъыдэжыр къиIэтащ.
Пшыхьым и кIэухым студентхэм я егъэджакIуэхэм фIыщIэ псалъэхэр жраIащ.
КъБКъУ-м и пресс —
IуэхущIапIэ.
